**KoΝα ζει κανείς ή να μη ζει;**

**(Άμλετ, Ουίλιαμ Σαίξπηρ)**

**Τρέλα είναι να βλέπεις τη ζωή όπως είναι και όχι όπως θα έπρεπε να είναι**

**(Δον Κιχώτης του Μιγκέλ ντε Θερβάντες)**

**Εκεί όπου ο Θεός μας γράφει με σημάδια καθαρά
Τη μοίρα όλων των πλασμάτων και το πεπρωμένο.**

**(Πιερ Ντε Ρονσάρ)**

**Ερωτήματα και σκέψεις που σε καθημερινή βάση όλους μας ταλανίζουν.**

Εμείς, **οι μαθητές της Στ τάξης του 1ου Δημοτικού Σχολείου Αγίου Νικολάου** μέσα από τη συνεργασία με τους εκπαιδευτικούς μας προσπαθήσαμε στη διάρκεια της σχολικής χρονιάς ν’ ασχοληθούμε με την περίοδο **της Αναγέννησης.** **Η Αναγέννηση** ενέπνευσε ένα κίνημα που τοποθετείται προσεγγιστικά ανάμεσα στο [15ο](https://el.wikipedia.org/wiki/15%CE%BF%CF%82_%CE%B1%CE%B9%CF%8E%CE%BD%CE%B1%CF%82) και το [17ο αιώνα](https://el.wikipedia.org/wiki/17%CE%BF%CF%82_%CE%B1%CE%B9%CF%8E%CE%BD%CE%B1%CF%82) και ξεκίνησε στην [Ιταλία](https://el.wikipedia.org/wiki/%CE%99%CF%84%CE%B1%CE%BB%CE%AF%CE%B1) κατά τον ύστερο [Μεσαίωνα](https://el.wikipedia.org/wiki/%CE%9C%CE%B5%CF%83%CE%B1%CE%AF%CF%89%CE%BD%CE%B1%CF%82), από όπου και εξαπλώθηκε στην υπόλοιπη [Ευρώπη](https://el.wikipedia.org/wiki/%CE%95%CF%85%CF%81%CF%8E%CF%80%CE%B7). Ως πολιτιστικό κίνημα επέφερε την άνθηση της [λογοτεχνίας](https://el.wikipedia.org/wiki/%CE%9B%CE%BF%CE%B3%CE%BF%CF%84%CE%B5%CF%87%CE%BD%CE%AF%CE%B1), της [επιστήμης](https://el.wikipedia.org/wiki/%CE%95%CF%80%CE%B9%CF%83%CF%84%CE%AE%CE%BC%CE%B7), της [τέχνης](https://el.wikipedia.org/wiki/%CE%A4%CE%AD%CF%87%CE%BD%CE%B7), της [θρησκείας](https://el.wikipedia.org/wiki/%CE%98%CF%81%CE%B7%CF%83%CE%BA%CE%B5%CE%AF%CE%B1) και της [πολιτικής επιστήμης](https://el.wikipedia.org/wiki/%CE%A0%CE%BF%CE%BB%CE%B9%CF%84%CE%B9%CE%BA%CE%AE_%CE%B5%CF%80%CE%B9%CF%83%CF%84%CE%AE%CE%BC%CE%B7), καθώς και την αναβίωση της μελέτης κλασικών συγγραφέων, την ανάπτυξη της γραμμικής [προοπτικής](https://el.wikipedia.org/wiki/%CE%A0%CF%81%CE%BF%CE%BF%CF%80%CF%84%CE%B9%CE%BA%CE%AE_%28%CF%83%CF%87%CE%AD%CE%B4%CE%B9%CE%BF%29) στη [ζωγραφική](https://el.wikipedia.org/wiki/%CE%96%CF%89%CE%B3%CF%81%CE%B1%CF%86%CE%B9%CE%BA%CE%AE) και τη σταδιακή, αλλά ευρέως διαδιδομένη, μεταρρύθμιση στην [εκπαίδευση](https://el.wikipedia.org/wiki/%CE%95%CE%BA%CF%80%CE%B1%CE%AF%CE%B4%CE%B5%CF%85%CF%83%CE%B7).

Προσπαθήσαμε να προσεγγίσουμε την περίοδο αυτή μέσα από έργα ζωγραφικής που φτιάξαμε, μέσα από θεατρικά δρώμενα, χορούς και τραγούδια που μελετήσαμε.

**Σας προσκαλούμε λοιπόν από κοντά στην εκδήλωσή μας – έκθεση που θα πραγματοποιηθεί στις 12 Ιουνίου 2019 και ώρα 09:00 π.μ. στην αίθουσα εκδηλώσεων του Σχολείου.**

**Σας περιμένουμε μικρούς και μεγάλους και σας ευχόμαστε ένα όμορφο καλοκαίρι με πολλά μπάνια, παιχνίδι και κυρίως δημιουργία και χαρά.**